Rex Ingram

Rex Ingram (egentlig  Reginald Ingram Montgomery Hitchcock; 1892–1950) var en irskfødt amerikansk filmregissør, skuespiller, billedhugger og forfatter.

 Liv og virke
 Bakgrunn
Han ble utdannet ved Saint Columba's College nær Rathfarnham i County Dublin. I ungdommen bodde han meget i The Old Rectory, Kinnitty, Birr, County Offaly der hans far var prest for Church of Ireland. Han emigrerte til USA i 1911.Soares, André. Beyond Paradise: The Life of Ramon Novarro, New York: Macmillan, 2002, p. 27; 

Hans bror Francis ble med i den britiske hæren og kjempet under Første verdenskrig, ble tildelt Military Cross og steg i gradene til oberst.

 Karriere
Rex Ingram var opprinnelig skulptør med senere virket han som regissør i Frankrike og i USA. Ingram nådde 1921 verdensberømmelse med De fire Ryttere med den nyoppdagede Rudolph Valentino i hovedrollen; en romantisk-symbolistisk film som ved sin tendensiøse skildring av det tyske folk ble en publikumssuksess i USA.

Det er ofte blitt feilopplyst at Ingram var involvert med filmingen av Ben Hur i 1923–1925. Men etter at den første filmingen ble avbrutt i Roma ble regiansvaret overtatt av Fred Niblo.

Ingram flyttet til Frankrike, bygde filmstudiet Victorine i Nice, og realiserte der blant annet Mare Nostrum og The Magician. Etter at han endelig hadde vendt Hollywood ryggen, regisserte han i 1931/1932 sin eneste lydfilm, Baroud, i en engelsk og i en fransk versjon. Den ble filmet for Gaumont British Pictures i Marokko. Noen særlig suksess var den ikke. Dette ble også hans siste film.

Han gikk da tilbake til virket som billedhugger, og reiste, blant annet til Kairo der han under et langt opphold forfattet to romaner. 

I 1950 døde han av senvirkninger av en sykdom han hadde pådratt seg under en filminnspilling i Afrika.

Han var gift med skuespilleren Alice Terry.

 Filmer i utvalg 
 Regi 
  The Great Problem
 1916 Piken fra Shanghai (Broken Fetters)
 1916 The Chalice of Sorrow
  Black Orchids
 1917 The Little Terror
 1917 The Reward of the Faithless
 1917 The Pulse of Life
 1917 The Flower of Doom
 1917 His Robe of Honor
 1917 Humdrum Brown
 1917 The Day She Paid
  Shore Acres
 1920 Under Crimson Skies
 1920 Hjerter er trumf (Hearts Are Trumps)
  De fire Ryttere (The Four Horsemen of the Apocalypse)
 1921 Unge hjerter (The Conquering Power)
  Fangen på Zenda (The Prisoner of Zenda)
 1922 Venner fra Sing Sing (Turn to the Right)
  To mennesker (Where the Pavement Ends)
  Mare Nostrum
 1926 The Magician
  Allahs Have (The Garden of Allah)
  Tre lidenskaper (The Three Passions)
  Baroud

 Referanser 

 Eksterne lenker 


Kategori:Regissører fra USA
Kategori:Stumfilmregissører
Kategori:Skuespillere fra USA
Kategori:Stumfilmskuespillere
Kategori:Oscar-vinnere (regi)
Kategori:Billedhuggere fra USA
Kategori:Forfattere fra USA
Kategori:Hollywood Walk of Fame
Kategori:Personer fra USA av irsk opphav
Kategori:Personer fra County Dublin
Kategori:Personer fra Dublin
Kategori:personer fra County Offaly